Чарлз Линдберг

Чарлз Линдберг () е американски пилот, прелетял за пръв път без кацане Атлантическия океан от Ню Йорк до Париж на 20 май 1927 г. след 33 часа и 30 минути полет.

Биография

Произход и образование 

Чарлс Огъстъс Линдберг е роден в Детройт, Мичиган, на 4 февруари 1902, но прекарва по-голямата част от детството си в Литъл фолс, Минесота и във Вашингтон. Той е единственото дете на шведския имигрант Чарлс Огъст Линдберг (рождено име Карл Мансон) (1859–1924), и Еванджелин Лодж Линдберг (1876–1954) от Детройт.

Семейство Линдберг се разделя през 1909 г. Линдберг старши е адвокат, а по-късно и конгресмен от Републиканската партия от 1907 до 1917 г., който си спечелва лоша слава за противопоставянето си на влизането на САЩ в Първата световна война Г-жа Линдберг е учителка по химия в техникума Кас в Детройт, а по-късно в гимназията Литъл Фолс, която Чарлс завършва през 1918 г.

Линдберг също посещава около дузина други училища от Вашингтон до Калифорния през детството и юношеството си (за не повече от една учебна година) включително училищата Форс и Сайдуел Френдс, докато живее във Вашингтон с баща си, и гимназията в Редондо Бийч, Калифорния. Линдберг се записва в Колежа по инженерство на Университета на Уисконсин-Мадисън през есента на 1920 г., но напуска в средата на втората си година и се отправя към Линкълн, Небраска през март 1922 г., за да започне летателно обучение.

Зрели години 
Той е американски пилот, прелетял за пръв път без кацане Атлантическия океан от Ню Йорк до Париж на 20 май 1927 г. след 33 часа и 30 минути полет. Шестима авиатори са изгубили живота си в опити да прелетят разстоянието, прелетяно на 20 май от Линдберг. В края на 20-те и началото на 30-те години Линдберг използва славата си, за да подпомогне бързото развитие на американската търговска авиация. Преди нападението на Пърл Харбър от Япония Чарлз е твърд противник на участието на САЩ във войната, като дори основава първото антивоенно движение в Америка. Но след нападението на Пърл Харбър той подкрепя войната и се включва в няколко бойни мисии до Тихия океан като цивилен консултант.

След като се връща в Америка, той обикаля редица авиационни компании, предлагайки услугите си като консултант. Като техничен съветник във Форд през 1942 г. той е зает с отстраняването на проблемите, възникнали с бомбардировачите „освободители“ Б-24. Чарлз печели много награди, някои от които са: Медал на честта, Златен медал на Конгреса, Почетен скаут, Сребърен бик и наградата на Кралските военновъздушни сили.

Умира на 72 години от рак на Хавайските острови.

Библиография 
 We (with an appendix entitled "A Little of what the World thought of Lindbergh" by Fitzhugh Green, pp. 233–318). New York & London: G. P. Putnam's Sons (The Knickerbocker Press), July 1927
 The Culture of Organs (with Dr. Alexis Carrel) (1938)
 Of Flight and Life (1948)
 The Spirit of St. Louis. New York: Scribners, 1953
 The Wartime Journals of Charles A. Lindbergh. New York: Harcourt, Brace, Jovanovich, 1970
 Boyhood on the Upper Mississippi (1972)
 Autobiography of Values. New York: Harcourt Brace Jovanovich, 1977 (незавършена, посмъртно издание)

Бележки 

Американски авиатори
Пионери в авиацията
Американски изобретатели
Възпитаници на Уисконсинския университет, Мадисън
Носители на ордена на Почетния легион
Носители на награда „Пулицър“
Антикомунисти
Националисти
Американски мемоаристи
Американски природозащитници
Американски езотерици
Родени в Детройт
Починали на Хаваите
Починали от рак